**Formål**

Prosedyrens formål er å sikre riktig gjennomføring av valg av ansattrepresentant til styret ved Fagskolen Vestfold og Telemark (FVT). Representantene velges for to år av gangen.

**Hjemmel**

Lov om høyere yrkesfaglig utdanning (fagskoleloven) § 10

Lov om likestilling og forbud mot diskriminering (likestillings- og diskrimineringsloven) § 28

**Ansvar**

Rektor

**Målgruppe**

Styret

Alle ansatte ved FVT

Tillitsvalgte

Administrasjon

**Beskrivelse**

**Hvem har stemmerett?**

Stemmerett ved valg har den som er fast ansatt i minst halv stilling ved institusjonen, og har tiltrådt denne senest fire uker før valgdagen. Midlertidig ansatte i minst halv stilling har bare stemmerett hvis vedkommende har vært i sammenhengende ansettelsesforhold ved institusjonen i minst seks måneder fram til valgdagen. Stemmerett faller bort for den som har permisjon i mer enn halv stilling for å arbeide i annen stilling utenfor institusjonen.

**Hvem er valgbare?**

Den som har stemmerett er valgbar som ansattrepresentant i styret. Ingen kan gjenvelges til styret hvis vedkommende ville ha fungert sammenhengende i vervet i åtte år ved den nye valgperiodens begynnelse. Ledere eller andre ansatte som rapporterer direkte til rektor eller direkte til styret er ikke valgbare som ansattrepresentant i styret. Ansattrepresentant i styret kan ikke samtidig være tillitsvalgt for en fagforening.

**Manntallsfører og valgsekratariat**

Rektor er manntallsfører for valget. Manntallet over de som har stemmerett skal være satt opp senest to uker før valgdagen. Manntallet skal straks legges ut til gjennomsyn for alle det vedkommer. Velgerne må selv kontrollere at de er ført opp i manntallet. Rektor utpeker et valgsekretariat bestående av tre medlemmer. Valgsekretariatet inviterer til nominasjon av kandidater. Valgsekretariatet kunngjør nominerte kandidater, og besørger gjennomføring av valget.

**Valgprosedyre.**

Valget skal være hemmelig med personlig stemmeavgivelse. Kandidaten som oppnår flest stemmer, blir ansattrepresentant. Kandidaten som oppnår nest flest stemmer, blir vararepresentant.

**Valgprotokoll**

Utfallet av valget skal føres inn i en særskilt valgprotokoll som underskrives av

valgsekretariatet. Melding om utfallet av valget kunngjøres straks.

Kryssreferanser

|  |  |
| --- | --- |
| [D00058](https://fagskolenvt-public.dkhosting.no/docs/pub/dok00058.htm) | [F422 Kvalitetsmanual for FVT](https://fagskolenvt-public.dkhosting.no/docs/pub/dok00058.htm) |
| [D00038](https://fagskolenvt-public.dkhosting.no/docs/pub/dok00038.htm) | [E02 Dreiebok ledelse](https://fagskolenvt-public.dkhosting.no/docs/pub/dok00038.htm) |

Eksterne referanser

|  |
| --- |
| [Lov om likestilling og forbud mot diskriminering (likestillings- og diskrimineringsloven)](https://lovdata.no/dokument/NL/lov/2017-06-16-51?q=lov%20likestilling) |
| [Lov om høyere yrkesfaglig utdanning (fagskoleloven)](https://lovdata.no/dokument/NL/lov/2018-06-08-28) |